058f36e9dc6d2b0a44ad476c0bdef6d2
Ποια προβλήματα σε πλυντήριο ρούχων Whirlpool δείχνουν ότι χρειάζεται άμεσα service;
------------------------------------------------------------------------------------


douleutaras.gr
2020.50

Υπάρχουν διαφόρων ειδών προβλήματα για πλυντήρια ρούχων whirlpool που μπορεί να προκύψουν, μετά από μερικά χρόνια χρήσης. Κάποιες περιπτώσεις που συναντούν συχνά οι τεχνικοί της πλατφόρμας μας είναι:


* Δεν παίρνει νερό το πλυντήριο whirlpool.
* Δεν ξεκινάει το πρόγραμμα πλυσίματος.
* Το πλυντήριο ρούχων whirlpool τραντάζεται πολύ.
* Τρέχει νερό από το πλυντήριο whirlpool.
* Το πλυντήριο ρούχων κάνει περίεργο θόρυβο.
* Δεν γυρίζει ο κάδος του πλυντηρίου.
* Τα ρούχα δεν πλένονται καλά.
* Δεν ανοίγει ή δεν κλείνει η πόρτα του πλυντηρίου.
* Ο κάδος πλυντηρίου ρούχων whirlpool μυρίζει άσχημα.
* Το πλυντήριο κάνει πολύ θόρυβο κατά το στύψιμο.


Ας δούμε αναλυτικά τις πιο πιθανές βλάβες πλυντηρίου ρούχων whirlpool:


### **#1 Δεν ξεκινάει το πλύσιμο**


Το πρώτο πράγμα που πρέπει να ελέγξεις, είναι αν έχει κλείσει καλά η πόρτα του πλυντηρίου. Εφόσον έχει κλείσει, αλλά δεν ξεκινά η πλύση, βεβαιώσου ότι δεν έχεις υπερ-φορτώσει τη συσκευή. Όλα τα πλυντήρια έχουν συγκεκριμένες προδιαγραφές για το βάρος ρούχων που αντέχουν ανά πλύση.


Δοκίμασε να βάλεις πλύση με λιγότερα ρούχα από πριν. Αν αυτό δεν πετύχει, πιθανώς υπάρχει βλάβη στο πλυντήριο whirlpool και χρειάζεται επισκευή από ειδικό. 


### **#2 Το νερό παραμένει στον κάδο του πλυντηρίου**


Αν το νερό δεν αποστραγγίζεται, πρέπει πρώτα να ελέγξεις την αντλία αποστράγγισης. Ίσως κάποιο ξεχασμένο αντικείμενο από κάποια τσέπη να έχει μπλοκάρει τη δίοδο και απλά να πρέπει να το βγάλεις. Ομοίως, ίσως απλά χρειάζεται καθάρισμα το φίλτρο της αντλίας.


Αν ξέρεις πώς να αφαιρέσεις και να καθαρίσεις το φίλτρο, δεν θα χρειαστείς τη βοήθεια τεχνικού. Το εγχειρίδιο οδηγιών του πλυντηρίου ρούχων μπορεί να σε βοηθήσει πολύ.


### **#3 Το πλυντήριο ρούχων κάνει θόρυβο**


Μερικές φορές, ο θόρυβος του πλυντηρίου είναι απλά φυσιολογικός, όπως όταν στύβει. Βέβαια, αν τον τελευταίο καιρό ο θόρυβος μοιάζει διαφορετικός ή πιο δυνατός, ίσως αντιμετωπίζεις κάποια βλάβη στο μοτέρ του πλυντηρίου ρούχων whirlpool. 


Αρχικά, έλεγξε μήπως υπάρχει κάποιο μικρό αντικείμενο στην αντλία ή το τύμπανο του πλυντηρίου. Αν όχι, τότε θα χρειαστείς τεχνικό για να δώσει λύση στο πρόβλημα.


### **#4 Δεν πλένονται καλά τα ρούχα**


Πριν συμπεράνεις ότι το πλυντήριο ρούχων whirlpool έχει βλάβες που κάνουν τα ρούχα να μην πλένονται καλά, βεβαιώσου ότι χρησιμοποιείς σωστές ποσότητες απορρυπαντικού. Τα περισσότερα απορρυπαντικά έχουν ενδείξεις για την ποσότητα που πρέπει να χρησιμοποιείς, ανάλογα με τον όγκο ρούχων.


Έπειτα, πρέπει να βεβαιωθείς ότι τα ρούχα πλένονται στους σωστούς βαθμούς. Για παράδειγμα, μια πολύ βρώμικη βαμβακερή πετσέτα πιθανώς δεν θα καθαρίσει καλά στους 40 βαθμούς, αλλά θα χρειαστεί πιο ζεστό νερό. Αν αποκλείσεις όλα αυτά τα ενδεχόμενα, τότε σίγουρα πρέπει να καλέσεις τεχνικό.


Όμως και για βλάβες σε στεγνωτήριο whirlpool, οι επαγγελματίες μας είναι στη διάθεσή σου, για να κάνουν άμεση διάγνωση του προβλήματος που αντιμετωπίζεις και να σου βρουν την πιο πρακτική και οικονομική λύση.



fe9b602b30b75bdbb1babd83ab415d4d
Ποιες βλάβες σε πλυντήριο πιάτων Whirlpool δείχνουν ότι πρέπει να καλέσεις τεχνικό;
-----------------------------------------------------------------------------------


douleutaras.gr
2020.50

Ένα πλυντήριο πιάτων whirlpool μπορεί να αποδειχθεί πολύ καλή επένδυση, με αντοχή πολλών χρόνων, αλλά και με μεγάλη εξοικονόμηση ενέργειας στα πιο σύγχρονα μοντέλα. Κάποια προβλήματα που μπορεί να προκύψουν μετά από χρόνια χρήσης, είναι τα εξής:


* Δεν λειτουργεί το πλυντήριο πιάτων.
* Το πλυντήριο πιάτων whirlpool δεν παίρνει νερό.
* Δεν αδειάζει το πλυντήριο πιάτων.
* Το πλυντήριο whirlpool δεν καθαρίζει τα πιάτα.
* Το πλυντήριο πιάτων αφήνει στίγματα στα σκεύη.
* Το πλυντήριο πιάτων whirlpool βγάζει νερό από κάτω.



fa0d841971e6af3086787c862a20c2c6
Ποιες περιοχές εξυπηρετούν οι επαγγελματίες μας;
------------------------------------------------


douleutaras.gr
2020.50

Αντιμετωπίζεις βλάβη σε πλυντήριο ρούχων whirlpool ή πλυντήριο πιάτων και αναρωτιέσαι αν καλύπτουμε την περιοχή σου;


Οι τεχνικοί που συνεργάζονται με την πλατφόρμα μας αναλαμβάνουν όλες τις περιοχές στην Αθήνα (και σε όλο το Νομό Αττικής), αλλά και στη Θεσσαλονίκη.



1e696b66c264e52eb41dea3b7ea0a512
Γιατί πρέπει να στραφείς αμέσως σε τεχνικό για βλάβη στο πλυντήριο ή στεγνωτήριο Whirlpool;
-------------------------------------------------------------------------------------------


douleutaras.gr
2020.50

Η επιδιόρθωση βλαβών στο πλυντήριο και το στεγνωτήριο ρούχων, όπως και στο πλυντήριο πιάτων, απαιτεί εξειδίκευση και εμπειρία. Οι ειδικοί συστήνουν να μην επιχειρείς να επισκευάσεις τη συσκευή σου, χωρίς τη βοήθεια τεχνικού. Εκτός του ότι υπάρχει κίνδυνος ατυχήματος, είναι πιθανό να προκαλέσεις και μεγαλύτερη βλάβη στο πλυντήριο, χωρίς να το καταλάβεις.


Οι επαγγελματίες που συνεργάζονται με την πλατφόρμα μας είναι τεχνικοί πλυντηρίων με πολυετή εμπειρία στο σχετικό χώρο. Καθημερινά, αναλαμβάνουν να επιδιορθώσουν βλάβες και προβλήματα σε πλυντήρια ρούχων, πιάτων και στεγνωτήρια whirlpool, αλλά και συσκευές όλων των δημοφιλών μαρκών. Θα φροντίσουν για την εργασία σου άμεσα, με ασφάλεια και εγγύηση επισκευής.


